روسیه دولت باشلیغی ویلادیمیر پوتین نینگ أفغانستان خاص نماینده سی ضمیر کابلوف، مسکونینگ امریکا قوشمه ایالتلری نینگ طالبان گروهی بیلن اوچره شوولرگه باشله ییشی گه احتیاط بیلن قره گنینی ایتدی.
کابلوف، ریئا خبر آژانسی گه بیرگن بیاناتیده، أفغانستان – امریکا قوشمه ایالتلری – طالبان اورته سیده گی اوچره شوولر بیلن تیگیشلی گپیردی.
طالبان گروهی نینگ اوچره شوولرده گی اساسی شرطی نینگ چیت ایللیک کوچلرنینگ افغانستاننی ترک ایتیب چیقیپشی ایکن لیگینی ایسله تگن کابلوف، "اوچره شوولرنینگ اکتیف بولیب باریشی گه مثبت قره یمیز. اگر امریکالیکلر طالبان گروهی بیلن اساسی موضوعلر بوییچه جدی بیر شکلده اوچره شیش گه تیار بولسه لر، کی بو طالبان گروهی نینگ چیت ایللیک کوچلرنینگ ترک ایتیب چیقیشی دیر، او وقت بو بیر مثبت یانداشوو بوله دی. لیکن بو توغریده عتوازن برقرار بولمه گن ایدی. شو اوچون برچه بو پیاملرگه احتیاط کارمیز" دیب ایتدی.
افغانستانده تینچلیک اورنه تیلیشی اوچون طالبان گروهی بیلن امریکا قوشمه ایالتلری نینگ اورته سیده قطرنینگ پایتختی دوحه ده بیر اوچره شوو بولیب اوتگن لیگی بیلدیریلگن ایدی.
اوتگن ییل روسیه نینگ پایتختی مسکوده افغانستان اداره سی، طالبان گروهی و منطقه اولکه لری نماینده لری نینگ اشتراکی بیلن روسیه نینگ میزبانلیگیده افغانستان موضوعسی بوییچه اوچره شوولر بولیب اوتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
